open-index/open-wikipedia-markdown huggingface dataset:
Redwood Empire

**Redwood Empire**, **North Coast** tai **Redwood Coast** on maantieteellinen alue, joka sijaitsee Kalifornian Tyynenmeren rannikolla San Franciscon lahden ja Oregonin rajan välillä. Alue on nimetty siellä sijaitsevien tiheiden punapuumetsien mukaan. Redwood Empireen kuuluu Del Norten, Humboldtin, Mendocinon, Sonoman ja Marinin piirikunnat.

Alueella on noin miljoona asukasta. Sen kaupunkeihin lukeutuvat muun muassa Crescent City, Eureka, Ukiah, Fort Bragg ja Santa Rosa.

## Lähteet

## Aiheesta muualla
Vege å

**Vege å** eli *Vegeån*  on Ruotsissa Skånen läänissä virtaava 51 kilometriä pitkä joki, joka muodostaa Vege ån vesistössä sen koko pääuomaan. Joen valuma-alueen pinta-ala on 488 neliökilometriä ja se laskee Pohjanmeren ja Itämeren vaihettumisvyöhykkeeseen Kattegatiin Skäldervikenissä Ängelholmissa Helsingborgin kunnassa.

Joki, ja samalla vesistön pääuoma, alkaa pellolta, joka sijaitsee Röstångasta kolme kilometriä lounaaseen päin Svalövin kunnassa. Se on alussa suoraksi kaivettua ojaa ja se on johdettu Söderåsenin itäpuolella sijaitsevaan Gillasigin suolle. Harjualue pakottaa vedet kiertämään harjualueen sen eteläpuolelta, jossa Kågerödistä alkaen sijaitsee loivapiirteinen ja luoteeseen päin kalteva laakso. Joki virtaa laajojen peltoalueiden halki kylästä ja taajamasta toiseen. Matkan varrella sen lähellä sijaitsevat Billesholm, Bjuv, Hyllinge, Strövelstorp ja lopussa merenrannassa pieni Utvälinge. Joensuu sijaitsee viisi kilometriä koilliseen Ängelholmin keskustasta.

## Lähteet
### Huomautuksia

### Viitteet
Brazorian piirikunta

**Brazorian piirikunta** () on Yhdysvaltain Texasin osavaltiossa sijaitseva piirikunta. Sen väkiluku oli 374&nbsp;264 vuonna 2019 ja sen pinta-ala on 4&nbsp;170 neliökilometriä. Piirikunnan hallintokeskus on Angleton ja sen suurin asutuskeskus on Pearland.

Piirikunta perustettiin vuonna 1836.

## Väestö
Piirikunnan asukkaista 46,1 prosenttia on valkoisia, 29,41 prosenttia latinalaisamerikkalaisia ja 14,5 prosenttia afroamerikkalaisia. 93,4 prosenttia asukkaista on Yhdysvaltain kansalaisia. Piirikunnan väestön keski-ikä on 36,1 vuotta.

## Kuvia piirikunnasta

Tiedosto:Angleton TX Brazoria county courhouse DSC 6277 ad.JPG|Piirikunnan oikeustalo.
Tiedosto:Sunrise at Surfside Beach - panoramio.jpg|Surfside Beachin rantaa.


## Lähteet

## Aiheesta muualla
Shane Willis

**Shane Willis** (s. 13. kesäkuuta 1977 Edmonton) on kanadalainen entinen ammattilaisjääkiekkoilija. Hän pelasi urallaan pääasiassa AHL-liigassa, mutta myös viidellä kaudella NHL-liigassa edustaen tuolloin Carolina Hurricanesia ja Tampa Bay Lightningia.

## Pelaajaura
Willis pelasi junioriurallaan WHL-liigan Prince Albert Raidersissa. Jo ensimmäisen WHL-kauden jälkeen Tampa Bay Lightning varasi hänet vuoden 1995 NHL:n varaustilaisuuden kolmannella kierroksella. Willis jatkoi WHL-liigassa, eikä tehnyt sopimusta Tampa Bayn kanssa, minkä vuoksi hän oli uudelleen varattavissa vuoden 1997 varaustilaisuudessa, jolloin Carolina Hurricanes varasi hänet.

Willis pelasi vielä kauden 1997–1998 WHL-liigassa edustaen Lethbridge Hurricanesia. Hän siirtyi kaudeksi 1998–1999 Carolinan organisaatioon ja pelasi valtaosan kaudesta AHL-liigan Beast of New Havenissa. Kaudella  Willis teki läpimurtonsa NHL-liigaan ja pelasi pisteiden valossa uransa parhaan kauden. Kauden aikana hän teki 20 maalia ja 24 syöttöpistettä. Pudotuspelien toisessa ottelussa Scott Stevens taklasi Willisiä, joka sai aivotärähdyksen eikä pelannut enää loppukeväänä. Kauden päätteeksi hänet valittiin NHL:n tulokkaiden tähtikentälliseen. Willis ei kyennyt enää pelaamaan samalla tasolla seuraavalla kaudella ja Carolina kauppasi hänet ja Chris Dingmanin Tampa Bay Lightningiin vaihdossa Kevin Weekesiin.

Willis pelasi Tampa Bayssa kolme kauden aikana vain 12 ottelua. Hän ei enää saanut urallaan peliaikaa NHL:ssä, joten hän pelasi useassa AHL-joukkueessa. Kaudella 2005–2006 hän edusti sveitsiläistä HC Davosia ja ruotsalaista Linköpings HC:ta. Willis lopetti ammattilaisuransa kauden 2008–2009 jälkeen.

## Lähteet

## Aiheesta muualla
*
*
Surfside Beach (Texas)

**Surfside Beach** on kaupunki Brazorian piirikunnassa, Texasin osavaltiossa Yhdysvalloissa. Sen väkiluku oli vuoden  väestönlaskennassa 482.

## Väestö
Kaupungin asukkaista 88,70 prosenttia on valkoisia ja 3,20 prosenttia afroamerikkalaisia. 2,02 prosenttia asukkaista ei ole Yhdysvaltain kansalaisia. Kaupungin väestön keski-ikä on 57,4 vuotta.

## Kuvia kaupungista

Tiedosto:SurfsideBeachtownhall3.jpg|Kaupungintalo.
Tiedosto:SurfsideBeachFD.jpg|Surfside Beachin paloasema.


## Lähteet

## Aiheesta muualla

* Kaupungin kotisivut
Jake Jervis

**Jake Mario Jervis** (s. 17. syyskuuta 1991 Wolverhampton, Yhdistynyt kuningaskunta) on englantilainen jalkapalloilija, joka edustaa Veikkausliigassa pelaavaa Kuopion Palloseuraa. Jervis on pelipaikaltaan hyökkääjä.

## Lähteet
Stefan Wul

**Stefan Wul**, oikealta nimeltään **Pierre Pairault** (27. maaliskuuta 1922 – 26. marraskuuta 2003) oli ranskalainen kirjailija ja hammaslääkäri. Stefan Wul oli Pairaultin salanimi, jolla hän julkaisi kaikki teoksensa.

Wul kirjoitti vuosina 1956–1959 useita johdonmukaisesti eteneviä ja kekseliäitä tieteisromaaneita. Esikoisromaani *Retour à "0"* (”Paluu nollaan”) kuvaa maailmaa, jossa Maan rikolliset pienennetään ja lähetetään vangeiksi Kuuhun. Tämä johtaa kuitenkin katastrofiin, jossa ihmiskunta Maassa tuhoutuu. Kaksi Kuun vankia, mies ja nainen, palaa Maahan, ja heistä polveutuu uusi ihmiskunta. Vuonna 1957 julkaistu *Niourk* on J. G. Ballardin teoksia muistuttava kertomus, joka sijoittuu maailmaan, jossa meret ovat kuivuneet. Päähenkilö kokee lamarckistisen evoluutioloikan syömällä octopi-mutanttien aivoja ja ryhtyy rakentamaan tuhoutuneen maailman hylättyyn teknologiaan perustuvaa parempaa maailmaa. *Rayons pour Sidar* (”Sidarin peilisäteet”) on hillitön ja osin epäuskottava avaruusooppera. Vuonna 1957 julkaistussa *La peur géante* (”Suunnaton pelko”) –teoksessa kostonhimoiset merieliöt nostattavat valtamerten pinnat. Tämä romaani on saattanut saada vaikutteita Karel Čapekin teoksesta Salamanterisota. Samana vuonna julkaistiin myös teos *Oms en série*, joka kuvaa kaukaista humanoidien hallitsemaa planeettaa. He ovat hankkineet kutistettuja ihmisiä lemmikkieläimikseen. Humanoidit kutsuvat ihmisiä nimellä *oms*, omit. Osa omeista saa elää näennäisen vapaasti suuressa puistomaisessa eläintarhassa, jossa humanoidit kuitenkin käyvät säännöllisesti teurastamassa omeja. Oms en sérien pohjalta tehtiin vuonna 1973 ranskalais-tšekkoslovakialainen animaatioelokuva Villi planeetta (*La Planète sauvage*). Vuonna 1958 julkaistun romaanin *Le temple du passé* (”Muinainen temppeli”) päähenkilö on haaksirikkoutunut vieraalle planeetalle. Hän yrittää pelastaa tovereitaan, jotka planeetalla asuva valasmainen otus on nielaissut. Päähenkilö päätyy horrostilaan, jossa hänen elintoimintonsa lähes pysähtyvät. Aeoneja myöhemmin ihmiskansa löytää hänet ja tunnistaa hänet viimeiseksi Atlantiksen eloonjääneeksi. Samana vuonna julkaistu *L'orphelin de Perdide* (”Perdidin orpo”) kertoo samoin vieraalle planeetalle haaksirikkoutuneesta ihmisestä hieman avaruusoopperamaiseen tyyliin. Romaanin pohjalta on vuonna 1982 tehty ranskalais-unkarilainen animaatioelokuva Les Maîtres du temps. Vuoden 1959 jälkeen Wul ei julkaissut uusia teoksia pitkään aikaan. Vuonna 1977 hän julkaisi kaksiosaisen Noô saagan.

## Suomennokset
Wulin teoksista on suomennettu *Rayons pour Sidar* vuonna 1978 nimellä *Sidarin peilisäteet*.

## Lähteet
Kreikkalais-roomalainen museo

**Kreikkalais-roomalainen museo** () on arkeologinen museo Aleksandrian kaupungissa Egyptissä. Se on Egyptin merkittävimpiä erityisesti kreikkalais-roomalaisen kauden löydöksiä esitteleviä museoita.

## Historia ja rakennus

Museo on perustettu vuonna 1892. Se siirrettiin nykyiseen, suurempaan museorakennukseen vuonna 1895, jolloin sen avasi kediivi Abbas II. Rakennus on ollut suljettuna uudistustöiden vuoksi vuodesta 2005. Sen olisi tarkoitus avautua jälleen vuodenvaihteessa 2020–2021, tosin avaamista on aiemminkin lykätty.

Museo sijaitsee Aleksandrian keskustassa sen mukaan nimetyllä al-Mathaf -kadulla. Museorakennus edustaa uusklassista arkkitehtuuria, ja sen julkisivua koristaa kuusi pylvästä sekä kreikankielinen piirtokirjoitus  (”Museo”). Rakennus koostuu 25 näyttelysalista.

## Kokoelmat

Museon kokoelmiin kuuluu löytöjä faaraokaudelta, antiikin ajalta Ptolemaiosten valtakaudelta ja Rooman keisarikaudelta, varhaiskristilliseltä ja bysanttilaiselta kaudelta sekä myös islamilaiselta kaudelta osmanivallan aikaan saakka. Museoesineisiin lukeutuu muun muassa muumioita, sarkofageja, rakennusten koristeosia, veistoksia, mosaiikkeja, seinämaalauksia, keramiikkaa, tekstiilejä, koruja ja rahoja. Monet esineet osoittavat kaksisuuntaista vaikutusta egyptiläisen ja kreikkalais-roomalaisen kulttuurin välillä. Museoesineet ovat peräisin lahjoituksista sekä museon johtamista arkeologisista kaivauksista. Esineet ovat Aleksandriasta tai sen lähistöltä ja myös kauempaa, kuten Fayyumin (Faijum) alueelta.

Eräisiin merkittäviin museoesineisiin lukeutuvat suurikokoinen Ramses II:n graniittipatsas, musta Apis-härkä, 12. dynastian aikaiset sfinksit ja Aleksanteri Suuren marmoriveistoksen pää; Afroditen, Herakleen ja Apollonin patsaat; sekä lukuisat muumioidut roomalaiset, mikä kertoo egyptiläisen hautaustavan myöhemmästäkin suosiosta.


Tiedosto:Flickr - archer10 (Dennis) - Egypt-14A-015.jpg|Apis-härkä.
Tiedosto:Flickr - archer10 (Dennis) - Egypt-14A-016 - Justice in Death.jpg|Jumalten kuvilla koristeltu muumio.
Tiedosto:Flickr - archer10 (Dennis) - Egypt-14A-022.jpg|Lapsen muumio kullatulla naamiolla.
Tiedosto:Flickr - archer10 (Dennis) - Egypt-14A-046.jpg|Museoon uudelleenrakennettu hauta.
Tiedosto:Egypt-14A-032 (2216749513).jpg|Amfora, mustakuviokeramiikka.
Tiedosto:GD-EG-Alex-MuséeNat043.JPG|Tanagralaisia pienoispatsaita.
Tiedosto:Flickr - archer10 (Dennis) - Egypt-14A-024.jpg|Ptolemaios XII:n patsas.
Tiedosto:Flickr - archer10 (Dennis) - Egypt-14A-029.jpg|Veistos.
Tiedosto:Osiris-Antinous in marble 2nd century CE at the Greco-Roman Museum in Alexandria Egypt AG.jpg|Osiris-Antinoos, 100-luku jaa.
Tiedosto:Egypt-14A-035 (2216749755).jpg|Lasiesineitä.


## Lähteet

## Aiheesta muualla
Mårten Fredrik Ringbom

**Mårten Fredrik Ringbom (Ringbohm)** (15. helmikuuta 1770 Harju – 31. joulukuuta 1811 Turku) oli suomalainen juristi, pormestari ja valtiopäivämies.

Ringbomin  vanhemmat olivat Harjun ja Ylöjärven kappalainen Mårten Ringbom ja Sara Edenius ja puoliso vuodesta 1802 Katarina Eleonora Lindström (k. 1840). Ringbom tuli ylioppilaaksi 1787 ja suoritti tuomarintutkinnon 1792. Turun hovioikeuden auskultantti hän oli 1793 ja Tammisaaren vt. pormestari 1798 ja vakinainen vuodesta 1806. Hän oli porvarissäädyssä valtiopäiväedustaja  Porvoon valtiopäivillä 1809.

## Lähteet
Komprachcice

**Komprachcice** (*Gmina Komprachcice*, ) on maalaiskunta Opolen piirikunnassa Puolassa. Sen väkiluku oli vuoden 2019 lopussa 9&nbsp;120.

Opolen piirikunnan asukkaista 6,8 prosenttia asuu Komprachcicen kunnassa ja sen pinta-alasta 3,5 prosenttia kuuluu Komprachcicen kuntaan. Kylät Komprachcicen kunnassa ovat Chmielowice, Domecko, Dziekaństwo, Komprachcice, Ochodze, Osiny, Polska Nowa Wieś, Wawelno sekä Żerkowice. Sillä on yhteistä rajaa Dąbrowan, Prószkówin ja Tułowicen kuntien sekä Opolen kaupungin kanssa.

Vuoden 2019 lopussa 53,9 prosenttia Komprachcicen asukkaista oli naispuolisia ja 46,1 prosenttia miespuolisia. Alle 18-vuotiaat muodostivat 15,4 prosenttia kunnan väestöstä, työikäiset 63,2 prosenttia ja eläkeikäiset 21,5 prosenttia väestön keski-iän ollessa 43,3 vuotta. Vuonna 2019 Komprachcicen kunnassa syntyi 86 lasta. Puolan vuoden 2011 väestönlaskennassa kunnan väestöstä 17,4 prosenttia oli saksalaisia, ja saksan kielellä on kunnassa virallisen avustavan kielen asema.

## Lähteet

## Aiheesta muualla

* Gmina Wiejska Komprachcice Opolen tilastokeskus.
Genevadsån

**Genevadsån** on Ruotsissa Hallandin läänissä virtaava 8 kilometriä pitkä joki, joka muodostaa Genevadsånin vesistössä sen 34 kilometriä pitkän pääuoman alajuoksun. Joen valuma-alueen pinta-ala on 224 neliökilometriä ja se laskee Pohjanmeren ja Itämeren vaihettumisvyöhykkeeseen Kattegatiin Laholmsbuktenissa Gullbrannassa Halmstadin kunnassa.

Vesistöalueen pääuoma loppuu Genevadsånin meanderoivaan osuuteen, joka virtaa peltojen keskellä. Vesistön yläpuolinen alue jakaantuu kolmen joen kesken: Vessingeån, Brostorpaån ja Alslövsån. Ne yhtyvät Genevadin taajaman edustalla. Haaroista Brostorpaån on valittu pääuoman yläjuoksun osaksi. Se alkaa suuren suoalueen Asperammsmossenin länsipuolelta ampuma-alueen sisältä. Se virtaa aluksi 8 kilometriä etelään päin metsämaita pitkin ja kääntyy vasta Bäckamotissa kohti lounasta peltoalueille. Seitsemän kilometrin päässä joki oikaisee länteenpäin ja yhtyy muihin sivujokiin Genevadissa.

## Lähteet
### Huomautuksia

### Viitteet
Gut Panker

**Gut Panker** on kartano Pankerin kunnassa Schleswig-Holsteinin osavaltiossa Pohjois-Saksassa. Lähellä Itämeren rantaa sijaitsevan kartanon historia alkaa myöhäiskeskiajalta. Sen etäisyys Hampurista on noin sata kilometriä koilliseen ja Kielistä noin 30 kilometriä itään. Suomalaisissa yhteyksissä Gut Panker tunnetaan myös nimellä Pankerin linna. Suomen kuninkaaksi aiottu Friedrich Karl syntyi siellä.

## Historia
Gut Panker kuului Rantzaun aatelissuvulle keskiajan lopulta vuoteen 1739, jolloin Ruotsin kuningas Fredrik I hankki sen omistukseensa. Fredrik I antoi Gut Pankerin aviottomien poikiensa Friedrich Wilhelm von Hessensteinin ja Karl Edward von Hessensteinin hallintaan. Näiden äiti oli Hedvig Taube. Karl Edward kuoli 1769, minkä jälkeen Gut Panker oli Friedrich Wilhelmin pääasiallinen asuinpaikka. Friedrich Wilhelm von Hessenstein kuoli Pankerissa 1808.

Friedrich Karl syntyi Gut Pankerissa toukokuussa 1868. Hänet tunnetaan valinnastaan Suomen kuninkaaksi vuonna 1918. Hän ei kuitenkaan koskaan toiminut kuninkaana, sillä Suomesta tehtiin tasavalta.

Gut Pankerin maita myytiin paikallisille talonpojille ensimmäisen maailmansodan jälkeen. Vuonna 1928 perustettiin Hessische Hausstiftung varmistamaan, että kartano säilyy Hessenin ruhtinassuvun omistuksessa. Toisen maailmansodan jälkeen Gut Panker toimi idästä saapuneiden pakolaisten majoituspaikkana ja trakehneninhevosten kasvattamona. Kartanon päärakennus peruskorjattiin 1954.

## Päärakennus ja puutarha
Gut Pankerin päärakennuksen vanhimmat osat ovat noin vuodelta 1650, ja sitä laajennettiin barokin hengessä 1700-luvun alussa. Nykyisen asunsa rakennus sai 1800-luvun alussa, jolloin rakennettiin kolmikerroksiset asuintornit. Julkisivu on pidetty valkoisena. Kartanon puutarha oli aikoinaan barokkityylinen, mutta 1800-luvulla se muutettiin ajan hengen mukaisesti englantilaistyyliseksi maisemapuutarhaksi.

Gut Pankerin ympäristössä sijaitsee pieni Hofsee-niminen järvi, jonka vesilintukanta on monipuolinen. Läheinen Itämeri tuottaa alueelle leudon mikroilmaston, ja kasvillisuus on Pohjois-Saksan oloihin nähden erittäin rehevää.

Gut Panker on Hessenin ruhtinassuvun omistuksessa ja yksityiskäytössä. Kartanon sivurakennuksia on vuokrattu taiteilijoille ja käsityöläisille.

## Lähteet

## Aiheesta muualla
*Viralliset sivut
Fynin hiippakunta

**Fynin hiippakunta** (), aiemmin **Odensen hiippakunta** on yksi Tanskan kansankirkon hiippakunnista. 

Se kattaa Fynin saaren ja sitä ympäröivät saaret. Hiippakunnan piispanistuin on Odensessa ja Odensen Pyhän Knuutin kirko (Sankt Knuds kirke) on hiippakunnan tuomiokirkko. Hiippakunta mainitaan ensimmäistä kertaa Saksan keisarin kirjeessä vuodelta 988. Hiippakunnan ensimmäinen piispa oli Odinkar Hvide (988–10??)

Hiippakunnan piispa on vuodesta 2023 ollut Mads Davidsen.

## Rovastikunnat
Hiippakunnassa on 11 rovastikuntaa, 234 seurakuntaa ja seitsemän vaaliseurakuntaa. Hiippakunnan alueella on 251 kirkkoa.
* Assensin rovastikunta
* Bogensen rovastikunta
* Fåborgin rovastikunta
* Hjallesen rovastikunta
* Kerteminden rovastikunta
* Langeland-Ærøn rovastikunta
* Middelfartin rovastikunta
* Nyborgin rovastikunta
* Odense Sankt Knudsin rovastikunta
* Midtfynin rovastikunta
* Svendborgin rovastikunta

## Piispat
### Katolinen aika

* 988–10??: Odinkar Hvide 
* 1022–10??: Reiner I
* 1048–1072: Gilbert 
* 1101–11??: Hubald 
* 1136–1138: Hermann 
* 1138–1163: Ricolf 
* 1163–11??: Linus 
* 1170–1186: Simon 
* 1186–1213: Johann I
* 1213–1236: Lojus 
* 12??–1245: Iver 
* 1245–1247: Niels 
* 1247–1252: Jakob 
* 1252–1267: Reiner II
* 1267–1276: Peter 
* 1277–1286: Johann II

* 1286–1300: Gisiko 
* 1304–1339: Peder Pagh 
* 1340–1362: Niels Jonassøn
* 1362–1376: Erik Jensen Krabbe 
* 1376–1392: Waldemar Podebusk
* 1392–1400: Theus Podebusk 
* 1400–1420: Jens Ovesen 
* 1420–1440: Navne Jensen 
* 1440–1460: Henning Torkildsen Ulfeld 
* 1460–1474: Mogens Krafse 
* 1475–1501: Karl Rønnow 
* 1501–1517: Jens Andersen Beldenak 
* 1523–1529: Jens Andersen Beldenak 
* 1529–1534: Knud Henriksen Gyldenstierne 
* 1534–1535: Gustav Trolle 
* 1535–1536: Knud Henriksen Gyldenstierne 

### Luterilainen aika

* 1537–1559: Jørgen Jensen Sadolin
* 1560–1587: Niels Jespersen
* 1587–1606: Jacob Madsen Vejle
* 1606–1616: Hans Knudsen Vejle
* 1616–1651: Hans Mikkelsen
* 1651–1663: Laurids Jacobsen Hindsholm
* 1663–1676: Niels Hansen Bang
* 1677–1703: Thomas Kingo
* 1703–1712: Christian Rudolph Müller
* 1712–1717: Christian Muus
* 1718–1731: Jacob Lodberg
* 1732–1762: Christian Ramus
* 1763–1785: Jakob Ramus
* 1786–1803: Tønne Bloch
* 1804–1810: Peder Hansen

* 1811–1834: Frederik Plum
* 1834–1848: Nicolai Faber
* 1851–1889: Christian Thorning Engelstoft
* 1889–1899: Harald Stein
* 1900–1903: Hans Valdemar Sthyr
* 1903–1921: Laurits Nicolai Balslev
* 1922–1922: Gabriel Koch
* 1922–1938 Anders Jensen Rud
* 1938–1958: Hans Øllgaard
* 1958–1984: Knud Christian Holm
* 1984–1995: Vincent Lind
* 1995–2012: Kresten Drejergaard
* 2012–2023: Tine Lindhardt
* 2023–: Mads Davidsen

## Lähteet

## Aiheesta muualla

* Hiippakunnan viralliset sivut
Jade Nyström

**Jade Isabella Alexandra Nyström** (ent. **Jere Nyström**, 5. tammikuuta 2004 Lapinjärvi) on suomalainen korkeushyppääjä. Hän oli  ikäluokkansa poikien sarjan mestari 14-, 15- ja 16-vuotiaissa. Hän edusti Korian Pontta ja hänen valmentajanaan toimi tuolloin Kai Niemi. Nyströmin ennätys on 23. heinäkuuta 2021 Lappeenrannassa hypätty 194 cm. Nyström haluaa kilpailla miesten sarjoissa, koska koki epäreiluna sen että transnaiset menisivät naisten sarjoihin.

Vuonna 2021 Nyström oli 17-vuotiaana kaikkien aikojen nuorimpana ehdolla Suomen urheilugaalassa Vuoden esikuva -palkinnon saajaksi. Palkinto myönnettiin Petra Ollille.

Nyström sai *Queer Of The Year* -kilpailun Esikuva-palkinnon vuoden 2020 syyskuussa Pride-viikolla. Nyström on kertonut olevansa transnainen. Hänen on sanottu olevan Suomen tunnetuin transnainen. Hän kertoi lopettavansa uransa kaudella 2024, mutta palasi kuitenkin kilpakentille 2026.

Nyströmin elämästä on tehty viisiosainen dokumenttisarja *Jade*.

## Lähteet

## Aiheesta muualla

* Jade Nyström ja teini-ikäisen transurheilijan arki: Huutelua ja vihaviestejä Sportliv-sarjan jakso. 9 min. Yle Areena.
* Äiti ja tyttäret Perjantai-dokkari. 12 min. Yle Areena.
* Korkeushyppääjä Jade Nyström tähtää urheiluammattilaiseksi – nyt se onnistuu vain miesten sarjassa Yle Uutisluokka Triplet. 12 min. Yle Areena.
* Jade Dokumenttisarja, 5 jaksoa. Yle Areena.
Ammonin oraakkeli

**Ammonin oraakkeli** oli antiikin aikainen Ammon-jumalan oraakkeli, joka toimi nykyisellä Siwan keitaalla Egyptissä. Kreikkalaiset yhdistivät Ammonin Zeukseen, ja siksi oraakkelia on kutsuttu myös *Zeus Ammonin oraakkeliksi*.

Oraakkeli toimi pyhäkössä, joka oli rakennettu keinotekoiselle, noin 30 metriä ympäristöään korkeammalle kukkulalle. Paikka tunnetaan nykyisin nimellä *Aghurmi*. Temppelin edustalla oli noin 22 x 11 metrin kokoinen esipiha. Temppelirakennus koostui kolmesta peräkkäisestä huoneesta.

Kreikkalaisessa mytologiassa sekä Herakles että Perseus olivat käyneet kysymässä neuvoa oraakkelilta. Oraakkelia pidettiin erehtymättömänä. Historiassa Ammonin oraakkeli tunnetaan erityisesti siitä, että Aleksanteri Suuri kävi sen luona vuonna 331 eaa. sen jälkeen kun oli vallannut Egyptin, ja ennen itään suuntautuneen sotaretkensä jatkamista. Aleksanterin kerrotaan halunneen kysyä, onko hän Filippoksen vai Zeuksen poika, ja onko hän voittamaton. Oraakkelin kerrotaan julistaneen Aleksanterin Zeuksen pojaksi.

Todellisuudessa ei ole varmuutta siitä, mitä Aleksanteri kysyi ja mitä oraakkeli vastasi. Se sen sijaan on varmaa, että käynnin jälkeen Aleksanteri piti itseään Zeuksen poikana. Plutarkhoksen mukaan oraakkelipappi olisi puhunut vajavaista kreikkaa, ja halutessaan sanoa *ō paidion* (, ”oi poikani”) olikin lausunut vahingossa *ō paidios* ( = , ”oi Zeuksen poika”). Joka tapauksessa Aleksanteri oli saamaansa vastaukseen tyytyväinen, ja se vaikuttaa vahvistaneen hänen aiemmat käsityksensä itsestään.

## Lähteet

## Aiheesta muualla
Giuseppe Gioachino Belli

**Giuseppe Gioachino Belli** (1791 Rooma – 1863 Rooma) oli italialainen runoilija. Hänen kirjoitti osan tuotannostaan italiaksi, osan Rooman murteella, jolla hän sepitti 2&nbsp;279 sonettia *I sonetti romaneschi*. Hän kirjoitti ne 1830–1837, mutta ne julkaistiin pääosin vasta hänen kuolemansa jälkeen 1886–1896. Hänen eläessään julkaistiin vain kolmisenkymmentä sonettia, enimmät hänen tietämättään. Hän tekee pessimismin sävyttämissä runoissaan pilkkaa papistosta ja aristokratiasta.

Belliä pidetään Carlo Portan ohella 1800-luvun merkittävimpänä italialaisena murrerunoilijana.

## Lähteet

## Kirjallisuutta
*

## Aiheesta muualla
Fou Ts'ong

**Fou Ts'ong** (; 10. maaliskuuta 1934 Shanghai – 28. joulukuuta 2020 Lontoo) oli kiinalaissyntyinen, Isoon-Britanniaan 1950-luvulla muuttanut pianisti.

Fou tutustui länsimaiseen taidemusiikkiin isänsä, kielenkääntäjä Fu Lein avulla tämän palattua Ranskassa asumisen jälkeen Kiinaan. Hän opiskeli vuosina 1944–1948 Kiinassa työskennelleen italialaisen Mario Pacin johdolla. Vuosina 1954–1956 Fou suoritti opintoja Puolassa Zbigniew Drzewieckin johdolla. Vuonna 1955 hän sai kolmannen palkinnon ja Puolan radion palkinnon parhaasta masurkkaesityksestä viidennessä kansainvälisessä Frédéric Chopin -pianokilpailussa.

Fou muutti vuonna 1959 Lontooseen ja teki esiintymisiä Euroopassa, Aasiassa, Australiassa sekä Amerikan mantereella. Kiinaan hän palasi kulttuurivallankumouksen päätyttyä. Seuranneina vuosikymmeninä hän kävi synnyinmaassaan usein esiintymässä ja luennoimassa. Joulukuussa 1982 Fou sai nimityksen Pekingin keskuskonservatorion apulaisprofessoriksi. Hän tuli tunnetuksi erityisesti Chopinin teosten tulkinnoistaan. Muita hänen ohjelmistossaan keskeisiä säveltäjiä olivat Franz Schubert, Wolfgang Amadeus Mozart, Georg Friedrich Händel, Domenico Scarlatti, Ludwig van Beethoven ja Claude Debussy. Fou teki levytyksiä useille levy-yhtiöille. Vuosina 1985 ja 2010 hän istui tuomariston jäsenenä kansainvälisessä Chopin-pianokilpailussa.

Fou oli kolmesti naimisissa. Vuosina 1960–1969 puolisona oli Jehudi Menuhinin Zamira-tytär. 1970-luvulla Fou meni naimisiin Hijong Hyunin kanssa, ja hänen kolmas vaimonsa oli kiinalaissyntyinen pianisti Patsy Toh. Hänellä oli kaksi poikaa. Fou kuoli koronaviruspandemiassa tartunnan saatuaan ja kaksi viikkoa sairaalassa oltuaan.

## Lähteet
Panker

**Panker** on kunta Plönin piirikunnassa Schleswig-Holsteinin osavaltiossa pohjoisimmassa Saksassa. Se rajautuu pohjoisessa Kielinlahteen. Etäisyys Hampurista on noin sata kilometriä koilliseen ja Kielistä noin 30 kilometriä itään. Välittömästi Pankerin eteläpuolella sijaitsee Lütjenburgin pikkukaupunki.

Pankerin alueella sijaitsee Pankerin linna eli Gut Panker, joka tunnetaan muun muassa Suomeen kaavaillun kuninkaan syntymäkartanona. Pankerissa on myös Todendorfin sotilasharjoitusalue. Muut Pankerin kylät ovat Darry, Friedrichshof, Gadendorf, Matzwitz ja Satjendorf.

Panker mainitaan ensi kerran 1433 muodossa Pankuren. Paikannimi on slaavilaista alkuperää. 

## Lähteet

## Aiheesta muualla
*Panker, Schleswig-Holstein, Saksa — Sunrise, Sunset, and Daylength
Lütjenburg

**Lütjenburg** on kaupunki Plönin piirikunnassa Schleswig-Holsteinin osavaltiossa pohjoisimmassa Saksassa. Kielin itäpuolella sijaitseva Lütjenburg on Amt Lütjenburgin hallintokaupunki.

## Maantiede
Lütjenburg sijaitsee osavaltionsa itäosassa lähellä Kielinlahtea. Etäisyys Hampurista on noin 90 kilometriä koilliseen ja Kielistä noin 30 kilometriä itään. Amt Lütjenburg puolestaan on suhteellisen harvaanasuttu hallinnollinen alue Plönin piirikunnan koillisosassa, sen väkiluku on noin 15&nbsp;000 (2019). Alue käsittää viisitoista kuntaa.

## Historia
Lütjenburgin historia alkaa varhaiskeskiajalta. Paikkakunta oli ympäröivän maaseudun kaupunkäynnin keskus, ja ensimmäisen kirkon peruskivi laskettiin vuonna 1156. Lütjenburg sai kaupunkioikeudet (Lüb'sche Stadtrecht, Lübisches Recht) 1275.

Kolmikymmenvuotisen sodan aikana 1643 Lütjenburg maksoi ruotsalaiselle Lennart Torstenssonille 1&nbsp;000 taaleria (Reichstaler) niin kutsuttua paloveroa. Suurpalot tuhosivat kaupunkia 1633 ja 1645. Suuren Pohjan sodan aikana 1713 Lütjenburg maksoi paloveroa 2&nbsp;000 taaleria. Sen jälkeen kaupungissa vallitsi rauhan ja kasvun kausi aina Napoleonin sotiin saakka. 1800-luvun loppu oli jälleen edistyksen aikaa, tuolloin rakennettiin 17-kilometrinen rataosuus Malente-Gremsmühlen–Lütjenburg. Liikenneyhteyksien kehittyminen mahdollisti paikallisten tuotteiden vientikaupan.

Vuonna 1950 Lütjenburgin väkiluku oli lähes 5&nbsp;000, josta noin puolet oli idästä saapuneita pakolaisia. Lütjenburgin rautatieasema poistettiin käytöstä 1900-luvun lopulla.

Lütjenburgin historiallisessa ydinkeskustassa sijaitsee muun muassa raatihuone vuodelta 1790 ja St. Michaelis -kirkko. Kaupungin korkeimmalla kukkulalla on 1898 valmistunut näkötorni Bismarckturm.

## Talous ja liikenne
Lütjenburgin talouselämä hyötyy Itämeren rannalla sijaitsevan Hohwachtin turistikeskuksen läheisyydestä. Keskeinen liikenneväylä on Bundesstraße 202 (Oldenburg–Kiel).

## Lähteet

## Aiheesta muualla
*Lütjenburg, Schleswig-Holstein, Saksa — Sunrise, Sunset, and Daylength
Viborgin hiippakunta

**Viborgin hiippakunta** (Viborgs stift ) on yksi Tanskan kansankirkon hiippakunnista. Hiippakunnan perustaminen ajoittuu noin vuoteen 1060. Hiippakunnan ensimmäinen piispa oli silloin tehtävään nimitetty Heribert. Hiippakunta käsittää osan Jyllannin niemimaata Ålborin hiippakunnan eteläpuolella. Hiippakunnan tuomiokirkko on Viborgin Vor Frue Kirkko.

Hiippakunta jakautuu 11 rovastikuntaan ja 260 seurakuntaan ja sen piispana vuodesta 2014 toimii Henrik Stubkjær**.**                                          

## Rovastikunnat
Viborgin hiippakuntaan kuuluvat seuraavat rovastikunnat:

* Viborgin tuomiorovastikunta
* Viborgin itäinen rovastikunta
* Herningin pohjoinen rovastikunta
* Herningin eteläinen rovastikunta
* Holstebron rovastikunta
* Ikast-Branden rovastikunta
* Lemvigin rovastikunta
* Sallingin rovastikunta
* Skiven rovastikunta
* Struerin rovastikunta
* Vesthimmerlandin rovastikunta

## Piispat
### Katolinen aika

* 1060– Heribert
* –1133:  Eskil
* 1133–1153: Svend Svendsen
* 1153–1191: Niels
* 1191–1208: Asger
* 1208–1220: Asgot
* 1220–1222: Thorsten
* 1222–1251: Gunner
* 1251–1267: Niels II
* 1267–1286: Peder
* 1286–1297: Laurentius
* 1298–1323: Peder II

* 1323–1330: Tyge
* 1338–1343: Simon
* 1345–1367: Peder III
* 1367–1396: Jacob Moltke
* 1396–1429: Lave Glob
* 1429–1437: Herman Rynkeby
* 1438–1451: Thorlaug
* 1452–1478: Knud Mikkelsen 
* 1478–1498: Niels Glob
* 1498–1508: Niels Friis
* 1509–1520: Erik Kaas
* 1521–1536: Jørgen Friis

### Luterilainen aika

* 1537–1549: Jakob Skøning  
* 1549–1571: Kjeld Juel
* 1571–1595: Peder Thøgersen
* 1595–1616: Niels Lauridsen Arctander
* 1617–1641: Hans Iversen Wandal 
* 1642–1642: Wichmand Hasebard
* 1642–1658: Frands Rosenberg
* 1659–1661: Hans Bartskær
* 1661–1673: Peder Villadsen 
* 1673–1693: Søren Glud
* 1693–1700: Henrik Gerner 
* 1700–1713: Bartholomæus Deichman 
* 1713–1720: Caspar Wildhagen 
* 1720–1725: Søren Lintrup
* 1725–1735: Johannes Trellund 

* 1735–1770: Andreas Wøldike 
* 1770–1780: Christian Michael Rottbøll 
* 1781–1805: Peder Tetens 
* 1805–1830: Jens Bloch  
* 1830–1854: Nicolaj Esmark Øllgaard 
* 1854–1878: Otto Laub 
* 1878–1901: Jørgen Swane
* 1901–1921: Alfred Sveistrup Poulsen
* 1921–1936: Johannes Gøtzsche
* 1936–1951: Axel Malmstrøm
* 1951–1968: Christian Baun 
* 1968–1985: Johannes W. Jacobsen 
* 1985–1996: Georg S. Geil 
* 1996–2014: Karsten Nissen
* 2014– Henrik Stubkjær

## Lähteet

## Aiheesta muualla
* Hiippakunnan viralliset sivut

Wikimedia Commonsilla on tietoja Viborgin hiippakunnastaː https://commons.wikimedia.org/wiki/Category:Diocese_of_Viborg
Lepidoperca

**Lepidoperca** on heloahventen (Anthiadidae) heimoon kuuluva kalasuku. Sen tyyppilaji on *[[Lepidoperca inornata]]*. *Lepidoperca*-lajeja tavataan Australian eteläosista, Uudesta-Seelannista sekä Atlantin valtameren eteläosista. Sukuun luetaan seuraavat kymmenen lajia:
* *[[Lepidoperca aurantia]]* Roberts, 1989
* *[[Lepidoperca brochata]]* Katayama & Fujii, 1982
* *[[Lepidoperca caesiopercula]]* (Whitley, 1951)
* *[[Lepidoperca coatsii]]* (Regan, 1913) 
* *[[Lepidoperca filamenta]]* Roberts, 1987
* *[[Lepidoperca inornata]]* Regan, 1914
* *[[Lepidoperca magna]]* Katayama & Fujii, 1982
* *[[Lepidoperca occidentalis]]* Whitley, 1951
* *[[Lepidoperca pulchella]]* (Waite, 1899)
* *[[Lepidoperca tasmanica]]* Norman, 1937

Suvun tieteellinen nimi *Lepidoperca* tulee kreikan kielen sanoista ’lepis’ (”suomu”) ja ’perke’ (”ahven”).

## Lähteet
* Taksonomian lähde alaheimon sukuun asti: 
### Viitteet
Arcadia (Kalifornia)

**Arcadia** on kaupunki Kalifornian osavaltiossa Yhdysvalloissa. Se kuuluu Los Angelesin piirikuntaan ja sen etäisyys Los Angelesin keskustasta on noin 20 kilometriä koilliseen. Kaupunki on saanut nimensä kreikkalaiselta Arcadialta. Arcadian tunnettuja paikkoja on Santa Anita Park -raviurheilukeskus.

## Maantiede ja ilmasto
Arcadia sijaitsee San Gabrielin laaksossa San Gabrielin vuorten (San Gabriel Mountains) eteläpuolella. Kaupunkirakenteellisesti se nivoutuu yhteen Los Angelesin kanssa.

Arcadian vuotuinen keskilämpötila on 18,2 °C ja sademäärä 439 mm.

## Historia
Tuhansia vuosia sitten nykyisen Arcadian aluetta asuttivat Kalifornian intiaaneihin kuuluva tongva-heimo, jota veti puoleensa alueen runsaat luonnonantimet, kuten laaja vesivaranto. Arcadian ensimmäinen merkittävä maanomistaja oli skotlantilaissyntyinen Hugo Reid (1811–1852), joka oli avioitunut tongva-heimoon kuuluneen naisen kanssa. Reid aloitti karjankasvatuksen ja infrastruktuurin kehityksen.

Seuraava paikallinen mahtimies oli Lucky Baldwin (Elias Jackson "Lucky" Baldwin, 1828–1909), joka 1875 osti laajoja maa-alueita, joihin kuului myös nykyinen Arcadia. Baldwin vaikuttui seudun vehreydestä ja kutsui aluetta "paratiisiksi". Hän aloitti laajamittaisen rakentamisen ja nimesi uudisasutuksen Arcadiaksi. Vuonna 1903 asukkaita oli noin 500.

Maailmansotien välisenä aikana Arcadia alkoi muuttua maatalouskeskuksesta palveluammattien varaan perustuvaksi kaupungiksi. Santa Anita Park avattiin 1934. Toisen maailmansodan jälkeen Arcadia kasvoi viereisen Pasadenan esikaupungiksi. Kasvu oli erittäin nopeaa 1950- ja 1960-luvuilla, ja Arcadian kaupalliset palvelut kehittyivät ripeästi. Arcadia High School avattiin 1952. Lokakuussa 1974 avattiin kauppakeskus Westfield Santa Anita. 2010-luvulla Arcadian väestönkasvu hidastui huomattavasti.

Arcadia on vauras ja asuinkiinteistöjen hinnat ovat korkeat.

## Talous ja liikenne

Arcadian elinkeinoja ovat muun muassa tukku- ja vähittäiskauppa sekä taide- ja viihdeala. Merkittävä työnantaja on Nordstromin kauppaketju. Los Angelesin piirikunnan paikallisliikennettä hoitava Los Angeles County Metropolitan Transportation Authority (Metro) operoi myös Arcadiassa. Maantieliikenteen merkittävä akseli on Interstate 210 ("Foothills Freeway").

## Lähteet

## Aiheesta muualla

*Arcadia, California, USA — Sunrise, Sunset, and Daylength
*Bestplaces.net: Best Places to Live in Arcadia, California
McCoy

**McCoy** on muun muassa seuraavien henkilöiden sukunimi:

* Alfred W. McCoy  (s. 1945), yhdysvaltalainen historioitsija ja historian professori
* Andy McCoy, oik. *Antti Hulkko* (s. 1962), suomalainen rock-muusikko
* Angela McCoy, oik. *Angela Nicoletti-Hulkko* (s. 1964), yhdysvaltalainen näyttelijä ja laulaja
* Carl McCoy  (s. 1963), englantilainen rockmuusikko
* Elaine McCoy (1946–2020), kanadalainen poliitikko ja senaattori
* Ernie McCoy (1921–2001), yhdysvaltalainen kilpa-autoilija
* Horace McCoy (1897–1955), yhdysvaltalainen kirjailija
* Rose Marie McCoy (1922–2015), yhdysvaltalainen lauluntekijä
* Sandra McCoy (s. 1979), yhdysvaltalainen näyttelijä ja tanssija
* Sylvester McCoy (s. 1943), skotlantilainen näyttelijä
* Travie McCoy (s. 1981), yhdysvaltalainen hip-hop -artisti
* Wilson McCoy (1902–1961), yhdysvaltalainen sarjakuvataiteilija.

## Etunimenä
* McCoy Tyner (1938–2020), yhdysvaltalainen jazzpianisti

## Kuvitteellisia henkilöitä
* Karen McCoy, murtovaras, päähenkilö Russell Mulcahyn ohjaamassa elokuvassa *[[Vaarallinen McCoy]]*
Herman Höckert

**Herman Carlsson Höckert,** ven. *Герман Хёкерт*, (26. marraskuuta 1746 Tukholma – 7. kesäkuuta 1835 Vaasa) oli suomalainen kauppaneuvos, raatimies, suomen lähetyskunnan jäsen ja valtiopäivämies.

## Historia

### Perhetausta
Herman Höckertin vanhemmat olivat peruukintekijä Carl Höckert ja Catharina Elisabet Schultz ja puolisot 1774–1793 Hedvig Margaretha Sinius ja 1793–1834 Magdalena Christina Westling.

### Työura
Höckert, joka opiskeli kaupan alaa Tukholmassa, muutti Vaasaan alle 20-vuotiaana.  Hän toimi siellä ensin kauppahuoneen kirjanpitäjänä, mutta sai kauppiaan oikeudet 1774. Höckert hankki ja rakennutti laivaveistämöiden osakkaana kauppa-aluksia, mutta omisti myös teollisuusyrityksiä ja piti kestikievaria. Hänet valittiin Vaasan kaupunginvanhimpiin 1780 ja raatimieheksi 1782. Kauppaneuvoksen arvonimen hän sai 1810. Höckert oli porvarissäädyssä valtiopäiväedustaja  Porvoon valtiopäivillä 1809.

Tullihallituksen ylijohtaja, valtioneuvos Herman Peter Höckert oli Herman Höckertin pojanpoika.

### Hautatiedot
Herman Höckert kuoli 7. kesäkuuta 1835. hänet ja puolisonsa Christina Westling on haudattu Vaasan Korsholmin seurakunnan hautausmaalle Mustasaareen.

## Kunnianosoituksia

*  lähetyskunnan muistomitali (Venäjä, 1808)

### '''Arvonimet'''
* Kauppaneuvos (1810)

## Lähteet

* Herman Höckerin ansioluettelokokoalma

### Viitteet
Elaine McCoy

**Elaine McCoy** (7. maaliskuuta 1946 Brandon, Kanada – 29. joulukuuta 2020 Ottawa, Kanada) oli kanadalainen poliitikko, joka toimi 2005–2020 senaattorina. Sitä ennen hän oli ollut muun muassa Albertan provinssin hallituksessa.

McCoy syntyi Manitoban Brandonissa, mutta hän muutti perheensä kanssa useasti Kanadassa ja ulkomailla. Hän opiskeli Albertan yliopistossa, mistä hän valmistui vuonna 1969. Hän työskenteli sen jälkeen Albertan energialautakunnan sekä TransAlta Utilitiesin lainopillisena neuvonantajana.

Albertan politiikan jättävä provinssin pääministeri Peter Lougheed kysyi McCoytä pyrkimään paikalleen Albertan parlamenttiin. McCoy valittiin parlamenttiin vuonna 1986. Provinssin uusi pääministeri Don Getty valitsi McCoyn heti hallitukseensa.

McCoy sai ensimmäiseksi vastuulleen kuluttuja- ja yritysasiat sekä naisiin liittyvät kysymykset. Hänet valittiin 1989 työministeriksi ja sai silloin vastuulleen myös ihmisoikeudet sekä julkishallinnon. McCoy asetti ministerinä Albertan ihmisoikeuskomission tutkimuksen valkoista ylivaltaa kannattavien ryhmittymien selvittämiseksi. Hän oli myös aktiviinen perheväkivaltaan liittyvissä aiheissa ja loi niin sanotun Lake Louisen julistuksen, joka oli provinssin ensimmäinen toimintasuunnitelma naisiin kohdistuvan väkivallan vähentämiseksi.

McCoy istui Albertan parlamentissa vuoteen 1993 saakka. Vuonna 2005 pääministeri Paul Martin puolestaan valitsi hänet Kanadan senaattiin. McCoy edusti senaatissa sitoutumattomana ja oli vuonna 2016 luomassa itsenäisten senaattorien ryhmää. Hän ajoikin senaattorina senaatin uudistamista ja oli vahvasti sitä mieltä, että senaattoreiden pitäisi olla sitoumattomia.

## Lähteet

## Aiheesta muualla
Fylleån

**Fylleån** on Ruotsissa Hallandin läänissä virtaava 49 kilometriä pitkä joki, joka kuuluu Fylleånin vesistössä sen 64 kilometriä pitkään pääuomaan. Joen valuma-alueen pinta-ala on 394 neliökilometriä ja se laskee Pohjanmeren ja Itämeren vaihettumisvyöhykkeeseen Kattegatiin Halmstadin keskustan eteläpuolelle.

## Joen kulku ja pääuoman osuudet
Fylleån voitaisiin katsoa alkavan Femmenjärvestä, jolloin se olisi 44 kilometriä pitkä joki. Mutta Femmeniin laskee kaakosta päin tuleva lyhyt Fylleån, joka alkaa Lilla Svansjönin Åkersjönin lahdesta, ja siksi joen alkupiste sijaitsee järven luusuassa ja jonka vuoksi joen pituus on 49 kilometriä. Vesistöalueen pääuomalle saadaan yläjuoksulla vielä lyhyt Hultaån, joka laskee Stora Svansjöniin ja alempana Lilla Svansjöniin. Se alkaa Transjönistä, jonka eteläpäähän tulee vuorostaan suo-oja etelästä päin. Ojan nimi voisi olla Kvarnbäcken, sillä se alkaa myllyn patoamasta Kvarnsjönin ja Fullhövdenin kaksoisjärvestä.

Fylleån on yläjuoksullaan metsäjoki, joka laskee Femmenistä heti kolmen lammen läpi etelä-luoteeseen päin ennen kuin se pysähtyy kuuden kilometrin päässä patolampeen. Patolammen lähellä sijaitsee Byggetin kulmakunta. Tämän jälkeen saapuu joki 3,5 kilometrin päästä ja parin mutkan jälkeen laaksoon, jossa on paljon jokisedimenttiä. Laakson pohjalla risteilee entisten joenuomien uomia. Leveä laakso aloittaa 10 kilometriä pitkän jokilaakson, jossa joki virtaa sen pohjalle muodostuneiden neljän suvantomaisen järven kautta. Ne ovat Gyltigesjön, Töddesjön, Simlången ja Brearedsjön. Viimeisen järven rannalla sijaitsee Simlångsdalenin taajama. Kylästä viiden kilometrin päässä joen vapaan kulun katkaisee kaksi vesivoimalaitosta. Joki virtaa tämän jälkeen levollisemmin ja meanderoiden lietelaaksossaan. Lopuksi se laskee mereen Halmstadissa sen eteläpuolella Fyllingessä.

## Vesivoimaa
Fylleånin pääuomassa on 3 vesivoimalaitosta: Marbäck, Linneberga ja Lingforsen. Voimaloiden yhteisteho on 0,8 megawattia ja niiden vuosituotanto on noin 2,8 gigawattituntia.

## Huomautuksia

## Lähteet
Hesperides

**Hesperides** () voi viitata seuraaviin:

* hesperidit, nymfejä kreikkalaisessa mytologiassa
* Eu(h)esperides eli Hesperides, antiikin aikainen kaupunki Kyrenaikassa Libyassa
China South Industries Group

**China South Industries Group Corporation** (, lyhennys **CSGC**) tai **China Ordnance Equipment Group Corporation** () on erittäin suuri kiinalainen valtionyhtiö ja monialakonserni. CSGC toimii muun muassa puolustus- ja autoteollisuuden, uusien energiantuotantotapojen, öljynetsinnän, lääketeollisuuden, koneenrakennuksen, robotiikan, sähkötekniikan ja muiden toimialojen parissa. Konsernin kotipaikka on Peking.  

Vuonna 2020 CSGC oli yhdysvaltalaisen talousjulkaisu Fortunen maailman suurimpien pörssiyhtiöiden Global 500 -listalla sijalla 434. Vuonna 2017 konserniin kuului 76 suurempaa tytärkonsernia, joista suurimpiin lukeutuu autoteollisuuskonserni Changan Automobile. Konsernissa työskentelee noin 176&nbsp;000 työntekijää (2019). Myös esimerkiksi 

Tukholman kansainvälinen rauhantutkimusinstituutti (SIPRI) arvioi toimialalta keräämiensä tietojen perusteella China South Industries Groupin olleen vuonna 2019 liikevaihdolla mitattuna maailman 24. suurin aseteollisuusyritys. SIPRIn mukaan CSGC:n aseteollisuuteen liittyvä liikevaihto (4,61 miljardia USD) edusti yhteensä 16 prosenttia yhtiön vuoden 2019 kokonaisliikevaihdosta (29,065 mrd. USD).

Yhdysvaltain presidentti Trump antoi 12. päivänä marraskuuta 2020 presidentin asetuksen, joka kieltää yhdysvaltalaisia henkilöitä ja yrityksiä sekä pysyvästi Yhdysvalloissa oleskelevia ulkomaalaisia sijoittamasta 31:een kiinalaiseen, asetuksen mukaan "kommunistisiin kiinalaisiin sotilaallisiin yrityksiin" () toimittavaan yrityskonsernin osakkeisiin. Asetus tulee voimaan 11. tammikuuta 2021, ja China South Industries Group Corporation on eräs listalla olevista suuryrityksistä.

## Katso myös
*Changan Automobile
*AVIC
*CASIC
*China Electronics Technology Group
*Kiinan valtion laivanrakennusyhtymä
*Norinco

## Lähteet

## Aiheesta muualla
*China South Industries Group (CSG)  (globalsecurity.org)
Hamsterirotat

**Hamsterirotat** eli **hamstraajat** (Cricetomyinae) on Nesomyidae-heimoon kuuluva jyrsijöiden alaheimo. Se sisältää kolme sukua ja kahdeksan lajia, jotka elävät Saharan eteläpuolisessa Afrikassa. Hamsterien tapaan niillä on poskipussit ruoan kuljettamista varten. Nisäkäsnimistötoimikunnan ehdotus alaheimon suomenkieliseksi nimeksi on *hamstraajarotat*.

## Ulkonäkö ja koko

Hamsterirotilla on roteva ruumis, suuri pää ja suhteellisen lyhyet ja tukevat jalat. Turkin väri vaihtelee harmaasta ruskeaan lukuun ottamatta valkoista tai harmaata alapuolta. Kaikilla hamsterirotilla on poskipussit, ja hamsterien ohella ne ovat ainoat Muroidea-yläheimon jyrsijät, joilla on poskipussit. Lyhythäntähamsterirotat (*Saccostomus*) ovat pieniä ja keskikokoisia, lyhythäntäisiä hamsterirottia, ja ne muistuttavat hamstereita myös ulkomuodoltaan. Kaksi muuta sukua, keskikokoiset *[[Beamys]]*-lajit ja hyvin suurikokoiset jättiläishamsterirotat (*Cricetomys*), ovat ulkonäöltään rottamaisia pitkine häntineen ja suurine korvineen. Jättiläishamsterirotat ovat Afrikan suurimpia jyrsijöitä. Suurin laji on *[[Cricetomys ansorgei]]*, jonka ruumiin ja pään yhteispituus voi olla 41 senttiä, hännän pituus 45 senttiä ja paino 2,8 kiloa.

## Levinneisyys ja elinympäristö
Hamsterirotat elävät Saharan eteläpuolisessa Afrikassa. Kaikkia kolmea sukua tavataan Itä- ja Etelä-Afrikassa, mutta jättiläishamsterirotat elävät myös Länsi-Afrikassa. Hamsterirottien elinympäristö vaihtelee hiekkatasangoista tiheisiin metsiin. Ne voivat myös etsiä ravintoa jätteiden seasta ihmisten hylkäämillä joutomailla tai elää viemäreissä yhdessä tavallisten rottien kanssa.

## Elintavat
Hamsterirotat ovat pääasiassa yöaktiivisia jyrsijöitä, jotka elävät yksin maanalaisissa käytävissä. Ne rakentavat pesänsä joko itse tai valtaavat sen muilta lajeilta. Pesä on suhteellisen monimutkainen, ja siinä on erillisiä kammioita muun muassa nukkumiseen, ulostamiseen ja ravinnon varastointiin, naarailla myös lisääntymiseen. Hamsterirotat vievät poskipusseissaan ruokaa pesäänsä joko käytettäväksi heti tai varastoitavaksi. Ruokakammiot palvelevat etenkin kuivien kausien aikana. Ravinnon kuljettamisen lisäksi hamsterirotat voivat käyttää poskipussejaan uhkailuun, jolloin ne puhaltavat pussit täyteen ilmaa.

### Ravinto
Hamsterirotille kelpaa hyvin monenlainen ravinto. Ne syövät niin hyönteisiä ja etanoita kuin siemeniä, hedelmiä ja sipuleita.

### Lisääntyminen
Naaras kantaa poikasia noin kuusi viikkoa, minkä jälkeen se synnyttää kerralla 1–10 poikasta.

## Luokittelu
* *[[Beamys]]*
** Pikkuhamsterirotta (*Beamys hindei*)
** *[[Beamys major]]*
* Jättiläishamsterirotat (*Cricetomys*)
** *[[Cricetomys ansorgei]]*
** Metsäjättiläishamsterirotta (*Cricetomys emini*)
** Savannijättiläishamsterirotta (*Cricetomys gambianus*)
** *[[Cricetomys kivuensis]]*
* Lyhythäntähamsterirotat (*Saccostomus*)
** Etelänhamsterirotta (*Saccostomus campestris*)
** Pohjanhamsterirotta (*Saccostomus mearnsi*)

## Lähteet
St. Joseph (Missouri)

**Saint Joseph** on Missourissa sijaitseva Yhdysvaltojen kaupunki. Kaupungissa asuu 74&nbsp;875 asukasta. Väkiluku laski kahdella ja puolella prosentilla vuosien 2010 ja 2019 välillä. Väestöstä 22,7&nbsp;% on alle 18-vuotiaita ja 15,5&nbsp;% yli 65-vuotiaita. Kaupungissa on hieman enemmän miehiä kuin naisia. Kaupungin pinta-ala on noin 113,93 neliökilometriä.

## Lähteet

## Aiheesta muualla
Busiris

**Busiris** ( tai *Bousiris*, ) eli **Per-Usir** (, ”Osiriksen talo”) voi viitata seuraaviin:

* Busiris, hahmo kreikkalaisessa mytologiassa
* Busiris, kaupunki Ala-Egyptissä Busiriteen nomoksessa
* Busiris, kaupunki Keski-Egyptissä Herakleopoliteen nomoksessa
* Busiris, kaupunki Keski-Egyptissä Memfiteen nomoksessa
* *[[Busiris (Isokrates)|Busiris]]*, Isokrateen puhe

## Katso myös

* Taposiris, useita paikkoja

## Lähteet
Taposiris

**Taposiris** (, myös *Taposeiris*, , tai *Tafosiris*, , ; ”Osiriksen hauta”) voi viitata seuraaviin paikkoihin muinaisessa Egyptissä:

* Taposiris Megale (*Taposiris Magna*), kaupunki Niilin suiston länsipuolella länteen Aleksandriasta
* Taposiris Mikra (*Taposiris Parva*), kaupunki Niilin suiston länsilaidalla itään Aleksandriasta

## Katso myös

* Busiris, useita paikkoja
Dang Thai Son

**Dang Thai Son** (; s. 2. heinäkuuta 1958 Hanoi) on vietnamilais-kanadalainen pianisti.

Dang sai varhaisimman musiikkiopetuksensa Vietnamissa äidiltään Thai Thi Lieniltä, joka oli mukana perustamassa musiikkiakatemiaa Hanoissa. Hän pakeni Vietnamin sotaa syrjäiselle seudulle ja harjoitteli huonokuntoisilla pianoilla, jotka oli viety turvaan musiikkiakatemiasta. Pianisti Isaak Katz tapasi Dangin matkallaan Vietnamissa ja kannusti tätä opintoihin Moskovan konservatoriossa. Dang opiskeli siellä Vladimir Natansonin ja Dmitri Baškirovin johdolla vuosina 1977–1986.

Vuonna 1980 Dang voitti ensipalkinnon kansainvälisessä Frédéric Chopin -pianokilpailussa. Hän on tullut tunnetuksi etenkin Frédéric Chopinin, Claude Debussyn ja Maurice Ravelin tulkitsijana. Kaudella 2012–2013 Dang teki kansainvälisen kiertueen Ludwig van Beethovenin kaikki viisi pianokonserttoa kattaneella ohjelmalla. Dang on tehnyt levytyksiä muun muassa Deutsche Grammophonille. Hänen Chopinin pianokonsertoista Orchestra of the Eighteenth Centuryn ja Frans Brüggenin kanssa tekemänsä levytys myi Puolassa platinaa. Hän on levyttänyt myös esimerkiksi Ignacy Jan Paderewskin ja Franz Schubertin teoksia.

Dang on opettanut Université de Montréalissa, Oberlin Conservatory of Musicissa, Kunitachin musiikkikorkeakoulussa (Tokio), Taiwanin kansallisessa normaaliyliopistossa (Taipei) ja Pekingissä. Hän on Bydgoszczin Feliks Nowowiejski -musiikkiakatemian kunniatohtori. Hän on pitänyt mestarikursseja eri puolilla maailmaa. Dang on istunut tuomariston jäsenenä useissa kilpailuissa, kuten Chopin-pianokilpailussa, Tel Avivin Arthur Rubinstein -pianomestarikilpailussa, Busoni-pianokilpailussa, Hamamatsun kansainvälisessä pianokilpailussa ja Clevelandin kansainvälisessä pianokilpailussa. Hänelle on myönnetty puolalainen kulttuuriansiomitali Gloria Artis.

## Lähteet
Suseån

**Suseån** on Ruotsissa Hallandin läänissä virtaava noin 40 kilometriä pitkä joki, joka muodostaa Suseånin vesistössä sen 61 kilometriä pitkän pääuoman alaosan. Joen valuma-alueen pinta-ala on 450 neliökilometriä, ja se laskee Pohjanmeren ja Itämeren vaihettumisvyöhykkeeseen Kattegatiin lähellä Skreaa Falkenbergin kunnassa.

## Joen kulku ja pääuoma
Suseån saa nimensä Slättåkrassa jokilaakson tasangolla, jossa kolme sivu-uomaa yhtyvät Suseåniksi. Paikan korkeus on 44 metriä&nbsp;mpy. Nämä sivu-uomat ovat Slissån, Döblaån sekä vielä Slättåkran kautta virtaava metsäoja. Slättåkrasta etelään jatkuva laakso ei ole kovin kalteva, ja pohjalle on kertynyt sedimenttiä. Tämän vuoksi joki alkaa nyt meanderoida voimakkaasti. Muistona vanhoista uomista löytyy nykyisen uoman vierestä juoluoita. Osa niistä on luontaisia, mutta osa on voinut syntyä uoman oikaisussa. Alempana laakso kapenee ja soistuu. Kvibillessä joki saapuu viljellylle alueelle. Peltoalueella joki kääntyy eteläisestä kohti luoteista suuntaa. Se säilyttää suunnan lähes joensuuhun asti. Jokea seuraavat rautatie, moottoritie ja paikalliset maantiet. Joenvarsitaajamia ovat alaspäin mentäessä Kvibille, Getinge, Slöinge ja Heberg. Hebergissä joki käännähtää kohti lounasta ja laskee viiden kilometrin päässä mereen. Vesistön erikoisuus on kaksi Suseånia. Eteläisempi uoma on yllä kuvattu uoma, ja pohjoisempaa Suseånia kohdellaan pääuoman sivu-uomana.

Ruotsin vesistöviranomaiset valitsevat pääuomaksi sellaiset joen haarat, joiden virtaama on suurin. Tämän vuoksi Suseånin vesistön pääuomana on eteläisempi Suseån, joka on pohjoista Suseånia lyhyempi. Sen jatkeeksi tulee Slättåkrassa Slissånin sivuhaara, ja sekin vaihtuu Gräsåsissa Sjöabäckeniksi, joka laskee Övrabökesjönista. Järvi on pääuoman lähdejärvi, jonka vedenpinta on 146 metrin korkeudella mpy.

## Vesivoimaa
Suseånin pääuomassa on neljä vesivoimalaitosta: Boberg, Berte Qvarn, Mostorps gård ja Semb. Voimaloiden yhteisteho on 0,8 megawattia ja niiden vuosituotanto on noin 3,6 gigawattituntia.

## Lähteet
### Huomautuksia

### Viitteet